ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

------

Νέα Ιωνία, Παρασκευή, 28 Ιουλίου 2017

ΙΔΡΥΜΑ ΚΡΑΤΙΚΩΝ ΥΠΟΤΡΟΦΙΩΝ

(ΙΚΥ)

------

ΔΙΕΥΘΥΝΣΗ ΥΠΟΤΡΟΦΙΩΝ

------

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩΝΙΩΝ

«Πρόγραμμα οικονομικής ενίσχυσης επιμελών φοιτητών που ανήκουν σε Ευπαθείς

Κοινωνικές Ομάδες (ΕΚΟ)», ακαδ. έτους 2016-2017

-----

ΕΛΕΓΧΟΣ ΔΙΚΑΙΟΛΟΓΗΤΙΚΩΝ

------

Αγαπητοί συνεργάτες,

Mε την παρούσα επιστολή θα θέλαμε τη συνδρομή σας για την ολοκλήρωση

των διαδικασιών , προκειμένου να χορηγηθούν οι υποτροφίες στους

δικαιούχους του «Προγράμματος οικονομικής ενίσχυσης επιμελών φοιτητών

που ανήκουν σε Ευπαθείς Κοινωνικές Ομάδες (ΕΚΟ)», ακαδ. έτους 2016-2017,

τα οποία συνοψίζουμε στα ακόλουθα:

Α.ΕΛΕΓΧΟΣ ΔΙΚΑΙΟΛΟΓΗΤΙΚΩΝ ΕΠΙΛΑΧΟΝΤΩΝ ΥΠΟΨΗΦΙΩΝ

Σας ενημερώνουμε ότι, μετά την ολοκλήρωση του ελέγχου δικαιολογητικών των

υποψηφίων του προσωρινού πίνακα επιλεγέντων, προέκυψαν 1.200 περίπου κενές

θέσεις (υποψήφιοι με ελλιπή φάκελο).

Το Δ.Σ. του ΙΚΥ, προς επίσπευση της διαδικασίας, αποφάσισε να κληθούν 2.000

επιλαχόντες υποψήφιοι να προσκομίσουν τα προβλεπόμενα δικαιολογητικά προς

έλεγχο.

Επισημαίνεται ότι, έχουν κληθεί περισσότεροι επιλαχόντες από τις κενές

θέσεις προκειμένου να αποφευχθεί η επαναλαμβανόμενη πρόσκληση επιλαχόντων

υποψηφίων και παρακαλούμε να δοθεί ιδιαίτερη προσοχή, κατά τον έλεγχο των

δικαιολογητικών, προκειμένου να μην δημιουργηθεί προσδοκία χορήγησης

υποτροφίας στους επιλαχόντες υποψηφίους, επειδή η κατάταξη των επιλαχόντων

υποψηφίων ανά Τμήμα/Σχολή, θα γίνει κατά φθίνουσα σειρά μοριοδότησης

τους, με βάση τον πίνακα κατάταξης.

Στο πλαίσιο των ανωτέρω, παρακαλούμε να καταβληθεί κάθε δυνατή προσπάθεια

ώστε- έως 15/9/2017- να προβείτε σε συγκέντρωση, έλεγχο επιλεξιμότητας και

οριστικοποίηση των δικαιολογητικών των 3 επιλαχόντων υποψηφίων της

Σχολής/Τμήματος σας, οι οποίοι εμφανίζονται στην ηλεκτρονική πλατφόρμα,

σύμφωνα με τις οδηγίες που σας έχουν δοθεί (στην διαδικτυακή εφαρμογή θα

βρείτε τον σχετικό «Οδηγό ελέγχου Δικαιολογητικών).

Β.ΕΚΔΟΣΗ ΒΕΒΑΙΩΣΕΩΝ ΕΠΙΤΥΧΟΥΣ ΕΞΕΤΑΣΗΣ ΜΑΘΗΜΑΤΩΝ ΕΠΙΤΥΧΟΝΤΩΝ ΥΠΟΤΡΟΦΩΝ

Δεδομένου ότι, ήδη έχει ολοκληρωθεί και η εξεταστική περίοδος θερινού

εξαμήνου του ακαδ.έτους 2016-17,προς επίσπευση της διαδικασίας έναρξης των

υποτροφιών, ήδη ενημερώσαμε ηλεκτρονικά τους επιτυχόντες υποψήφιους (οι

οποίοι ελέγχθηκαν και πληρούν τις προϋποθέσεις για τη χορήγηση της

υποτροφίας) προκειμένου να υποβάλλουν στο ΙΚΥ την βεβαίωση επιτυχούς

εξέτασης (υποχρεωτικό παραδοτέο) που αφορά :

-στο 40% των μαθημάτων του χειμερινού εξαμήνου (Α' εξάμηνο ακαδ. έτους

2016-2017)ή

- στο 65% των μαθημάτων ακαδ. έτους 2016-2017 .

Σημειώνεται ότι:

-οι επιτυχόντες μπορούν να προσκομίσουν τη βεβαίωση που αφορά το 65% του

συνόλου των μαθημάτων ακαδ. έτους 2016-2017 και μετά την ολοκλήρωση της

εξεταστικής του Σεπτεμβρίου 2017.

- τόσο για το 40% των μαθημάτων του Α' εξαμήνου όσο και για το 65% του

συνόλου των μαθημάτων ακαδ. έτους 2016-2017, εφαρμόζεται ο εξής κανόνας: «Ο

ελάχιστος απαιτούμενος αριθμός μαθημάτων ισούται με τον αριθμό

(στρογγυλοποιημένο στον πλησιέστερο ακέραιο) που αντιστοιχεί στο 65% (ή στο

40%) των προβλεπόμενων στο πρόγραμμα σπουδών μαθημάτων του ακαδ. έτους»

ΑΠΑΙΤΟΥΜΕΝΕΣ ΕΝΕΡΓΕΙΕΣ ΓΡΑΜΜΑΤΕΙΩΝ

α) χορήγηση των προαναφερομένων βεβαιώσεων στους 3 επιτυχόντες της

Σχολής/Τμήματος σας,

κατόπιν αίτησης τους και

β) ενημέρωση της διαδικτυακής εφαρμογής-πλατφόρμας συμπληρώνοντας το

αντίστοιχο πεδίο ,ως ακολούθως:

Είμαστε στην διάθεσή σας για περαιτέρω διευκρινίσεις και σας ευχαριστούμε

θερμά εκ των προτέρων.

Λεωνίδας Παπαστεργίου

Διευθυντής Υποτροφιών

Τηλ. 210/3726344